გილერმო ვილიეგას პულიდო

გილერმო ტელ ვილიეგას პულიდო ( დ. 28 ივლისი, 1854 — გ. 25 ივლისი, 1949) — ვენესუელელი იურისტი, მწერალი, ჟურნალისტი და პოლიტიკოსი, რომელიც მსახურობდა ვენესუელის პრეზიდენტის მოვალეობის შემსრულებლად. Historia de Venezuela / Tomas del poder თავისი კარიერის დასაწყისში იგი იურისტი იყო, 1876 წელს კი კარაკასში დააარსა სკოლა La Paz. ასევე ეწეოდა ჟურნალისტიკას, მან დააფუძნა გამოცემები Alianza Literaria 1876 წელს, La Mayoría 1879 წელს და Monitor 1889 წელს.IABN. (1982). "Los Liberales amarillos en la caricatura venezolana" 1879 წლიდან 1892 წლამდე მას ეკავა სხვადასხვა პოლიტიკური თანამდებობა, მათ შორის ფედერალური ოლქის შინაგან საქმეთა მდივნის, პრეზიდენტ ანტონიო გუსმან ბლანკოს მთავრობის გენერალური მდივნისა და მოსამართლის პოსტები კარაკასში.

ვილიეგას პულიდო მსახურობდა ბოლივარის შტატის დეპუტატად 1890 წლიდან 1892 წლამდე. პრეზიდენტ გილერმო ტელ ვილიეგასის გადადგომის შემდეგ, „ლეგალისტური რევოლუციის“ კრიზისის დროს, ფედერალურმა საბჭომ 1892 წლის აგვისტოში ვილიეგას პულიდო ვენესუელის დროებით პრეზიდენტად აირჩია. თავისი მოკლე მმართველობის პერიოდში მან ხელი შეუწყო კარაკასის ფსიქიატრიული საავადმყოფოს დაარსებას. მას შემდეგ, რაც ხოაკინ კრესპომ 1892 წლის ოქტომბერში ძალისმიერი გზით დაიკავა პრეზიდენტის თანამდებობა, ვილიეგას პულიდომ ქვეყანა დატოვა. 1898 წელს ვენესუელაში დაბრუნების შემდეგ, 1904 წლამდე იგი სათავეში ედგა სამი შტატის მთავრობას — თავდაპირველად ფალკონს, შემდეგ კი გუარიკოსა და აპურეს.

იგი პირველად ვენესუელის გენერალურ პროკურორად მსახურობდა 1899 წლიდან 1909 წლამდე,  ჯამში კი ეს თანამდებობა სამჯერ ეკავა.Polar Foundation. (1997). "Dictionary of History of Venezuela"  1906 წლიდან 1907 წლამდე იყო ვენესუელის კონსული ტრინიდადში, 1909 წელს მსახურობდა დეპუტატთა პალატის პრეზიდენტად, რის შემდეგაც 22 წლის განმავლობაში იყო „განმათავისუფლებლის ორდენის“ (Order of the Liberator) პრეზიდენტის მოვალეობის შემსრულებელი. სიცოცხლის ბოლო წლებში იგი ასწავლიდა ვენესუელის ცენტრალურ უნივერსიტეტში, დაეხმარა სოციალურ და პოლიტიკურ მეცნიერებათა აკადემიის დაარსებას და მსახურობდა პოლიტიკურ მეცნიერებათა ფაკულტეტის დეკანად, ისევე როგორც ვიცე-კანცლერად. მან ასევე გამოსცა რამდენიმე იურიდიული ნაშრომი და წიგნი 1949 წელს კარაკასში გარდაცვალებამდე.

ადრეული ცხოვრება და განათლება
გილერმო ტელ ვილიეგას პულიდო დაიბადა ბარინასში 1854 წლის 28 ივლისს ხოსე ანტონიო ვილიეგასისა და ნიევეს პულიდოს ოჯახში. მისი ბიძა, გილერმო ტელ ვილიეგასი, იყო პოლიტიკოსი და იურისტი ბარინასსა და კარაკასში. 1970-იანი წლების დასაწყისში ვილიეგას პულიდო გადავიდა კარაკასშივენესუელის ცენტრალურ უნივერსიტეტში სამართლის შესასწავლად, რომელიც 1875 წელს დაამთავრა.

კარიერა

1876–1891: ადრეული თანამდებობები
ბიძასთან, გილერმო ტელ ვილიეგასთან ერთად, 1876 წელს ვილიეგას პულიდო დაეხმარა კარაკასში სკოლა "La Paz"-ის დაარსებას. ასევე 1876 წელს ვილიეგას პულიდომ დააარსა ჟურნალი "ლიტერატურული ალიანსი" (Alianza Literaria), რის შემდეგაც 1879 წელს, ქალაქ ლა ვიქტორიაში, დააარსა ჟურნალი "უმრავლესობა" (La Mayoría). 1879 წელს იგი დაინიშნა ვენესუელის სპეციალურ კომისრად პანამაში. 1879 წლიდან 1880 წლამდე მსახურობდა ფედერალური ოლქის (კარაკასი) შინაგან საქმეთა მდივნად და პრეზიდენტ ანტონიო გუსმან ბლანკოს გენერალურ მდივნად 1880 წელს. 1881 წელს ის მსახურობდა მოსამართლედ კარაკასში. 1889 წელს სამხრეთ-აღმოსავლეთ ვენესუელაში, სიუდად ბოლივარში, დაეხმარა გაზეთ Monitor-ის შექმნას.  Monitor აღწერილია, როგორც პირველი გაზეთი, რომელიც ანტონიო გუსმან ბლანკოს წინააღმდეგ გამოვიდა. იგი აირჩიეს ეროვნული კონგრესის დეპუტატად [წყარო მითითებული არ არის] ვენესუელის ბოლივარის შტატიდან 1890-დან 1892 წლამდე.

1892: საპრეზიდენტო ვადა და საავადმყოფო
200px|მინი|მარჯვნივ|ვილეგას პულიდოს კარიკატურის ამონარიდი, რომელიც გამოჩნდა იუმორისტულ ჟურნალში El Diablo 1892 წელს, იმ წელს, როდესაც მას პრეზიდენტის პოსტი ეკავა.
200px|მინი|მარჯვნივ|ვილეგას პულიდო, დაახლ. 1919 წ.
ვილიეგას პულიდოს ბიძა, გილერმო ტელ ვილიეგასი, დაინიშნა ვენესუელის პრეზიდენტის მოვალეობის შემსრულებლად 1892 წლის 17 ივნისს, მაშინ როცა არჩეული პრეზიდენტი რაიმუნდო ანდუესა პალასიო ქვეყანაში არ იმყოფებოდა "ლეგალისტური რევოლუციის" (Revolución Legalista) დაწყების გამო. 1892 წლის 31 აგვისტოს, ბიძის გადადგომის შემდეგ,ფედერალურმა საბჭომ ვილიეგას პულიდო ვენესუელის დროებით პრეზიდენტად აირჩია.

სანამ მისი მოკლე უფლებამოსილება იმავე წლის 7 ოქტომბერს დასრულდებოდა, მან ხელი შეუწყო კარაკასის ფსიქიატრიული საავადმყოფოს (Hospital Psiquiátrico de Caracas) დაარსებას მას შემდეგ, რაც მოინახულა ლოს ტეკესის შეშლილთა თავშესაფარი და ნახა პაციენტების უგულებელყოფილი მდგომარეობა. უკეთესი ალტერნატივების ძიებაში ვილიეგას პულიდომ მოახდინა დასავლეთ კარაკასში მდებარე ძველი ყაზარმების რეკონსტრუქცია, ხოლო შემოწირულობებით და San José de Tarbes-ის მონაზონთა თემის დახმარებით, უზრუნველყო მატარებელი ახალ შენობაში პაციენტების გადაყვანის გასაადვილებლად. თავშესაფარი გაიხსნა 1892 წლის 17 სექტემბერს.Medicina en el tiempo / Academia Biomédica Digital  რევოლუციის გამარჯვების შემდეგ, ხოაკინ კრესპომ 1892 წლის ოქტომბერში მიაღწია კარაკასს და თავი პრეზიდენტად გამოაცხადა. ამის შედეგად ვილიეგას პულიდო გადასახლებაში წავიდა და ქვეყანა დატოვა.

1898–1949: შტატის და ფედერალური თანამდებობები
1898 წელს ვენესუელაში დაბრუნების შემდეგ, იმავე წელს ვილიეგას პულიდო სათავეში ედგა ფალკონის შტატის მთავრობას. ამის შემდეგ, 1900 წლიდან 1901 წლამდე იგი ხელმძღვანელობდა გუარიკოს შტატის მთავრობას, რასაც მოჰყვა აპურეს შტატი 1903-დან 1904 წლამდე. იგი ასევე დაინიშნა ვენესუელის გენერალურ პროკურორად 1899 წელს და ამ თანამდებობას 1909 წლამდე იკავებდა.1906 წლიდან 1907 წლამდე იყო ვენესუელის კონსული კუნძულ ტრინიდადზე, ხოლო 1909 წელს მსახურობდა დეპუტატთა პალატის (cámara de diputados) პრეზიდენტად. 1912 წელს მან დაიწყო 22-წლიანი ვადა "განმათავისუფლებლის ორდენის" (Orden del Libertador) პრეზიდენტის მოვალეობის შემსრულებლად, რომელიც 1934 წლამდე გაგრძელდა. 1913 წლიდან 1916 წლამდე იგი მეორედ მსახურობდა ვენესუელის გენერალურ პროკურორად.

სიცოცხლის ბოლო წლებში იგი კარაკასში, ვენესუელის ცენტრალურ უნივერსიტეტში ასწავლიდა. უნივერსიტეტში ვილიეგას პულიდო მსახურობდა პოლიტიკურ მეცნიერებათა ფაკულტეტის დეკანად და ვიცე-კანცლერად 1930-დან 1933 წლამდე, ასევე იყო სოციალურ და პოლიტიკურ მეცნიერებათა აკადემიის (Academia de Ciencias Políticas y Sociales) დამფუძნებელი წევრი. 1936 წელს იგი მესამედ მსახურობდა ვენესუელის გენერალურ პროკურორად. 1939 წელს მან შეადგინა "ვენესუელის კანონებისა და დეკრეტების კრებულის ანბანური ინდექსი" (Indice Aflabetico de la Recopilacion de Leyes y Decretos de Venezuela). 1940 წელს გამოაქვეყნა ნაშრომი "მამობის დადგენა სისხლის ტესტის საშუალებით" (La inquisición de la Paternidad por el examen de la sangre).

გარდაცვალება
გილერმო ტელ ვილიეგას პულიდო გარდაიცვალა კარაკასში 1949 წელს.
 ივლისში, 95 წლის ასაკში.

იხილეთ აგრეთვე
ვენესუელის პრეზიდენტი

რესურსები ინტერნეტში
Guillermo Tell Villegas Pulido on VenezuelaTuya.com

სქოლიო

კატეგორია: დაბადებული 1854
კატეგორია: გარდაცვლილი 1949
კატეგორია:ვენესუელის პრეზიდენტები